SET ปิดบวก 1 จุด โบรกฯมอง “อัพไซด์” จำกัด เจอปัจจัยลบ MSCI ลดน้ำหนัก – ยอด “โควิด”
ดัชนีตลาดหุ้นไทยปิดบวก 1 จุด โบรกฯมอง “อัพไซด์” จำกัด เจอปัจจัยลบ MSCI ปรับลดน้ำหนักหุ้นไทย – สถานการณ์ “โควิด” ในประเทศ
14 พ.ค. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,549.48 จุด เพิ่มขึ้น 1.35 จุด (+0.09%) มูลค่าการซื้อขาย 97,358.94 ล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ในลักษณะพักฐาน คล้ายคลึงกับตลาดหุ้นในภูมิภาคเอเชียที่แกว่งทั้งแดนบวก-ลบ โดยเฉพาะตลาดกลุ่ม TIP ส่วนใหญ่ปรับตัวลง ขณะที่ตลาดยุโรปรีบาวด์ได้ราว 0.4% ยังได้รับแรงกดดันจากปัจจัยเดิมทั้งความกังวลเงินเฟ้อสหรัฐฯที่พุ่งขึ้น ทำให้วิตกการใช้นโยบายการเงินของสหรัฐฯอาจจะตึงขึ้น
ส่วนบ้านเราบริษัทจดทะเบียนทยอยประกาศผลประกอบการเกือบครบแล้ว ต่อไปก็อาจจะมีการปรับลดประมาณการกลุ่ม Domestic plays จากผลกระทบการแพร่ระบาดโควิด-19 ในประเทศ โดยเฉพาะภาคการท่องเที่ยว อีกทั้งยังเผชิญแรงกดดันจาก MSCI ปรับลดน้ำหนักลงทุนหุ้นไทยด้วย
ขณะที่แนวโน้มการลงทุนในสัปดาห์หน้า นายกรภัทร กล่าวว่า ตลาดฯคงจะมี Upside จำกัด รับผลจากการแพร่ระบาดโควิด019 และ MSCI ปรับลดน้ำหนักลงทุนหุ้นไทย โดยให้แนวรับ 1,520-1,500 จุด ส่วนแนวต้าน 1,565-1,580 จุด
พร้อมแนะจับตามาตรการคุมการแพร่ระบาดโควิด-29 โซนพื้นที่สีแดงเข้มที่จะนำเข้าที่ประชุมคณะรัฐมนตรี (ครม.) ในสัปดาห์หน้า และติดตามผลประกอบการ บจ.ที่เหลือ ส่วนนอกประเทศให้ติดตามรายงานการประชุมของคณะกรรมการกำหนดนโยบายการเงินของธนาคารกลางสหรัฐ (FOMC) วันที่ 27-28 เม.ย.ซึ่งจะมีการเผยแพร่ในวันที่ 20 พ.ค.นี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
STGT มูลค่าการซื้อขาย 5,999.40 ล้านบาท ปิดที่ 47.50 บาท เพิ่มขึ้น 2.00 บาท
PTT มูลค่าการซื้อขาย 3,007.15 ล้านบาท ปิดที่ 40.25 บาท เพิ่มขึ้น 0.25 บาท
KBANK มูลค่าการซื้อขาย 2,845.98 ล้านบาท ปิดที่ 121.00 บาท ลดลง 1.50 บาท
SAWAD มูลค่าการซื้อขาย 2,804.37 ล้านบาท ปิดที่  71.50 บาท ลดลง 2.50 บาท
CPALL มูลค่าการซื้อขาย 2,403.46 ล้านบาท ปิดที่  57.25 บาท ลดลง 0.75 บาท